ΓΡΑΠΤΗ ΕΡΩΤΗΣΗ E-1480/00

υποβολή: Karl-Heinz Florenz (PPE-DE) προς την Επιτροπή

(11 Μαΐου 2000)

Θέμα: Έκταση των μέχρι σήμερα ελέγχων στον τομέα του δικαίου των τροφίμων και των ζωοτροφών

Η Ευρωπαϊκή Επιτροπήπέβαλε σε σχέση με τη Λευκή Βίβλο για την ασφάλεια των τροφίμων μία πρόταση οδηγίας για την εισαγωγή δηλώσεως όσον αφορά την ποσοστιαία συμμετοχή ουσιών στις ανάμικτες ζωοτροφές.

Δεν θα ήταν σωστό εν όψει των νομικών προβλημάτων που είναι συνδεδεμένα με την εν λόγω πρόταση (προστασία τεχνογνωσίας, ελλιπής ελεγξιμότητα, κλπ.), η Επιτροπή να αποκτήσει πρώτα μία αξιόπιστη επισκόπηση σε ό,τι αφορά την κατάσταση μεταφοράς των προηγούμενων οδηγιών στα κράτη μέλη, και να διαπιστώσει στο πλαίσιο αυτό με σαφήνεια σε ποια έκταση έχουν πραγματοποιηθεί έλεγχοι στον τομέα του δικαίου που αφορά τα τρόφιμα και τις ζωοτροφές;

Πόσοψηλός είναι στο πλαίσιο αυτό ο αριθμός των επιχειρήσεων που έχουν ήδη ελεγχθεί, ο αριθμός των δειγμάτων, ο αριθμός των ελέγχων που έχουν πραγματοποιηθεί ανάλογα με τις ουσίες που περιέχονται, τις πρόσθετες ουσίες και τις ανεπιθύμητες ουσίες, και πως διαμορφώνονται μέχρι σήμερα οι συνέπειες σε περιπτώσεις παραβάσεων των νομικών διατάξεων στον τομέα των τροφίμων και των ζωοτροφών;

Απάντηση του κ. Byrne εξ ονόματος της Επιτροπής

(13 Ιουλίου 2000)

Ο κ. βουλευτής αναφέρεται στις πρωτοβουλίες της Επιτροπής σχετικά με τη δήλωση της ποσοστιαίας αναλογίας των συστατικών σύνθετων ζωοτροφών που συζητείται την εποχή αυτή στο Συμβούλιο και το Κοινοβούλιο. Η πρόταση της Επιτροπής για μια οδηγία που θα απαιτεί πλήρη διαφάνεια όσον αφορά τη σύσταση των σύνθετων ζωοτροφών(1) συμπεριλήφθηκε σε ένα πακέτο μέτρων πουποβλήθηκαν στο Συμβούλιο Υπουργών Γεωργίας τον Ιούνιο του 1999 και στο Κοινοβούλιο το Σεπτέμβριο του 1999 ύστερα από την κρίση της διοξίνης. Η πρόταση της Επιτροπής έτυχε ευρείαςποστήριξης και στις δύο περιπτώσεις. Το μέτρο αυτό είναι ένα στοιχείο που εξασφαλίζειψηλό επίπεδο ασφάλειας των τροφίμων, όπως αναφέρεται στη Λευκή Βίβλο για την ασφάλεια των τροφίμων(2).

Η Επιτροπή συμμερίζεται την άποψη του κ. βουλευτή σχετικά με την ανάγκη παρακολούθησης της εφαρμογής της σχετικής κοινοτικής νομοθεσίας στον τομέα των τροφίμων και των ζωοτροφών. Ορισμένα εργαλεία που επιτρέπουν στην Επιτροπή να αξιολογήσει το επίπεδο εφαρμογής της κοινοτικής νομοθεσίαςφίστανται ήδη.

Τα κράτη μέλη οφείλουν να ενημερώνουν την Επιτροπή σχετικά με τους ελέγχους και τις δειγματοληψίες που διεξάγονται. Αυτό ισχύει συγκεκριμένα για την οδηγία 89/397/ΕΟΚ του Συμβουλίου της 14ης Ιουνίου 1989 σχετικά με τον επίσημο έλεγχο των τροφίμων(3), πουποχρεώνει τα κράτη μέλη να στέλνουν στην Επιτροπή όλες τις απαραίτητες πληροφορίες σχετικά με την εφαρμογή των προγραμμάτων ελέγχου που συντονίζονται σε εθνικό και κοινοτικό επίπεδο. Αυτό συνεπάγεται λεπτομερή στατιστικά στοιχεία για τους ελέγχους που διεξάγονται, τον αριθμό και το είδος των δειγμάτων που λαμβάνονται και τις παραβάσεις.

Η οδηγία 96/23/ΕΚ του Συμβουλίου της 29ης Απριλίου 1996 περί της λήψης μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους(4) απαιτεί επίσης την παροχή πληροφοριών. Αυτό συνεπάγεται την επιβολή δειγματοληψιών για την ανίχνευση καταλοίπων σύμφωνα με ένα πρόγραμμα που έχει καταρτιστεί από τα κράτη μέλη και εγκριθεί από την Επιτροπή. Τα κράτη μέληποχρεούνται να εκπονούν και ναποβάλουν στην Επιτροπή ετήσια έκθεση σχετικά με τα αποτελέσματα του προγράμματος.

Όσον αφορά τον τομέα των ζωοτροφών το άρθρο 22 της οδηγίας 95/53/ΕΚ του Συμβουλίου της 25ης Οκτωβρίου 1995 για τον καθορισμό των αρχών οργάνωσης των επίσημων ελέγχων στον τομέα της διατροφής των ζώων(5) απαιτεί από τα κράτη μέλη να παρέχουν πληροφορίες σχετικά με τα αποτελέσματα των δραστηριοτήτων ελέγχου προκειμένου να καθορίζονται, σε επίπεδο Κοινότητας, συντονισμένα προγράμματα ελέγχου για το επόμενο έτος.

Όσον αφορά την αξιολόγηση από την πλευρά της Επιτροπής της μεταφοράς στο εθνικό δίκαιο των κοινοτικών οδηγιών πρέπει ναπογραμμιστεί ότι η Επιτροπή κινεί συστηματικά διαδικασία για παράβαση σύμφωνα με το άρθρο 226 (πρώην άρθρο 169)της Συνθήκης ΕΚ κατά των κρατών μελών που δεν κοινοποιούν τα μέτρα μεταφοράς στην εθνική νομοθεσία έως τις ημερομηνίες που προβλέπονται στις οδηγίες. Πιο λεπτομερείς πληροφορίες σχετικά με το θέμα αυτόπάρχουν στην ετήσια έκθεση για την παρακολούθηση της εφαρμογής της κοινοτικής νομοθεσίας που δημοσιεύεται στην επίσημη εφημερίδα.

Η κατάσταση εφαρμογής της κοινοτικής νομοθεσίας και εάν η νομοθεσία αυτή εφαρμόζεται με ενιαίο τρόπο ελέγχεται επίσης από το Γραφείο Τροφίμων και Κτηνιατρικών Θεμάτων (ΓΤΚΘ) της Επιτροπής στο Δουβλίνο. Οι εκθέσεις των ελέγχων αυτών και οι συστάσεις δημοσιεύονται στο διαδίκτυο. Οι εκθέσεις εξετάζονται προσεκτικά από την Επιτροπή, και όταν αναφερθούν παραβάσεις, κινείται η διαδικασία. Αυτό έχει συμβεί σε αρκετές περιπτώσεις.

Κυρώσεις για τις παραβάσεις των επιχειρηματιών τροφίμων και ζωοτροφών επιβάλλονται από τα κράτη μέλη. Αυτές μπορεί να περιλαμβάνουν, εκτός από τη δικαστική δίωξη, κράτηση για συμπληρωματικούς ελέγχους, πιθανή καταστροφή των παρτίδων για τις οποίεςπάρχουνποψίες ότι μπορεί να είναι μολυσμένες ή ακόμη και σφράγισμα των εγκαταστάσεων όπου βρίσκονται τα τρόφιμα.

Όπως εξηγείται στη Λευκή Βίβλο για την ασφάλεια των τροφίμων, η Επιτροπή πιστεύει ότι η συλλογή πληροφοριών, συμπεριλαμβανομένων των αποτελεσμάτων των επίσημων ελέγχων, είναι σημαντικό στοιχείο οποιουδήποτε συστήματος για την ασφάλεια των τροφίμων. Για το λόγο αυτό η δράση 8 του παραρτήματος της λευκής βίβλου, έχει σκοπό να προτείνει ένα γενικό εργαλείο που θα επιτρέψει στην Επιτροπή να συγκεντρώνει και να αξιοποιεί τις πληροφορίες σχετικά με τα αποτελέσματα των επιθεωρήσεων σε όλα τα στάδια της τροφικής αλυσίδας τροφίμων και ζωοτροφών.

Η Επιτροπή λυπάται που δεν διαθέτει προς το παρόν συστηματικές, λεπτομερείς πληροφορίες όπως αυτές που ζητήθηκαν σχετικά με τον αριθμό των επιθεωρήσεων που πραγματοποιούνται από τα κράτη μέλη και των δειγμάτων που έχουν ληφθεί κατά τις επιθεωρήσεις αυτές.

(1) COM(1999)744 τελικό.

(2) COM(1999)719 τελικό.

(3) ΕΕ L 186 της 30.6.1989.

(4) ΕΕ L 125 της 23.5.1996.

(5) ΕΕ L 265 της 8.11.1995.